raskning
Raskning er et fagudtryk fra bagerier og brødindustrien. Raskning er en tidsbesparende forhævning eller hævning af gærdej ved forhøjet luftfugtighed mellem 60 og 90 % relativ fugtighed og moderat forhøjet temperatur som 30 °C eller eventuelt højere.
Raskning foregår traditionelt i raskeskabe og i større bagerier i en rasketunnel, hvor dejstykker transporteres på bånd.
Raskeskabe fremstilles også i mindre udgaver til brug i private køkkener, hvor de ofte betegnes med det engelske ord "proofer".